欲进战，刘锜谓张俊曰：「本救濠，今濠已失，不如退师据险，徐为后图。」诸将曰：「善。」三帅鼎足而营，或言敌兵已去，刘锜又谓曰：「敌得城而遽退，必有谋也，宜严备之。」张俊不从，命杨沂中与王德将神勇步骑六万人，直趋濠州，果遇伏败还。迟明，刘锜军至藕塘，则杨沂中军已入滁州，张俊军已入宣化。刘锜军方食，张俊至，曰：「敌兵已近，奈何？」刘锜曰：「杨宣抚兵安在？」俊曰：「已失利还矣。」刘锜语张俊：「无恐，锜请以步卒御敌，宣抚试观之。」刘锜麾下皆曰：「两大帅军已渡，我军何苦独战？」刘锜曰：「顺昌孤城，旁无赤子之助，吾提